English: Thank you, Llyr. So, as I've said very briefly already, we've got a pathway in place now for every prisoner being released. So, we have different categories of prisoner being released, but they all have a pathway. Where somebody is up for early release - and so far, we've had very low numbers of those, but we are expecting that to increase as time goes on - if they're showing any symptoms of the virus, then they are not released. They are simply no longer considered for early release. Where somebody is coming to the end of their served sentence, then, obviously, they have to be released regardless, and then a system is in place to make sure that we understand what managing their symptoms looks like, that they're going somewhere that can allow them to self-isolate, if that's what's appropriate, or get the right treatment and so on. So, we have that pathway in place. We've been working very hard with the prison and probation service to get that pathway in place. I'm aware of one blip that happened earlier on, but we've sorted that out, I'm assured now. I myself brought this up in the sub-COBRA group that I attend on a near-daily basis, which is the central public services ministerial information group, as it's snappily entitled, and I brought that up directly with the Minister and he took that on board, to be fair, and they have been working very closely with us. So, I'm happy for the moment that it's in place, but we are maintaining vigilance so that we get the right information at the right time so that we can put those things in place. The last thing to say on that is: you're right, it does go to local authorities to sort out, but we are working on a regional hub basis as well, so if there is a massive increase in the number of prisoners released as a result of the need to get people into single cells and so on, we will be ready to be able to cope with that, but that's not the situation at the moment. That's just forward planning in case.
Welsh: Diolch, Llyr. Felly, fel yr wyf i wedi ei ddweud yn fyr iawn eisoes, mae gennym ni lwybr ar waith erbyn hyn ar gyfer pob carcharor sy'n cael ei ryddhau. Felly, mae gennym ni wahanol gategorïau o garcharorion sy'n cael eu rhyddhau, ond mae gan bob un ohonyn nhw lwybr. Pan fo rhywun ar fin cael ei ryddhau yn gynnar - a hyd yn hyn, ni fu llawer ohonyn nhw, ond rydym yn disgwyl i hynny gynyddu wrth i amser fynd heibio - os ydyn nhw'n dangos unrhyw symptomau o'r feirws, yna ni fyddan nhw'n cael eu rhyddhau. Yn syml, nid ydyn nhw'n cael eu hystyried ar gyfer eu rhyddhau yn gynnar mwyach. Pan fydd rhywun yn dod i ddiwedd cyfnod ei ddedfryd, yna, yn amlwg, mae'n rhaid iddo gael ei ryddhau beth bynnag, ac yna mae system ar waith i wneud yn siŵr ein bod ni'n deall beth yw rheoli eu symptomau, eu bod nhw'n mynd i rywle sy'n gallu caniatáu iddyn nhw hunanynysu, os yw hynny'n briodol, neu gael y driniaeth gywir ac yn y blaen. Felly, mae gennym ni'r llwybr hwnnw ar waith. Rydym ni wedi bod yn gweithio'n galed iawn gyda'r gwasanaeth carchardai a phrawf i roi'r llwybr hwnnw ar waith. Rwy'n ymwybodol o un nam a ddigwyddodd yn gynharach yn y cyfnod, ond rydym ni wedi datrys hynny erbyn hyn, rwyf wedi cael sicrwydd. Rwyf i fy hun wedi codi hyn yn y grŵp is-COBRA yr wyf i'n ei mynychu bron bob dydd, sef y grŵp gwybodaeth gweinidogol canolog ar wasanaethau cyhoeddus, yn ôl ei enw cryno, ac fe wnes i grybwyll hynny yn uniongyrchol â'r Gweinidog ac fe wnaeth ei ystyried, a bod yn deg, ac maen nhw wedi bod yn gweithio'n agos iawn gyda ni. Felly, rwy'n hapus ar hyn o bryd ei fod ar waith, ond rydym ni'n cadw golwg gofalus er mwyn i ni gael yr wybodaeth iawn ar yr adeg iawn er mwyn i ni allu rhoi'r pethau hynny ar waith. Y peth olaf i'w ddweud am hynny yw: rydych chi'n iawn, mae yn mynd yn gyfrifoldeb yr awdurdodau lleol i'w ddatrys, ond rydym ni'n gweithio mewn hybiau rhanbarthol hefyd, felly os bydd cynnydd aruthrol yn nifer y carcharorion a gaiff eu rhyddhau o ganlyniad i'r angen i bobl fod mewn celloedd unigol ac yn y blaen, byddwn yn barod i allu ymdopi â hynny, ond nid dyna'r sefyllfa ar hyn o bryd. Blaengynllunio yn unig yw hynny rhag ofn.